केलम मेक्लॉड (नाबाद 140) की शतकीय पारी और मार्क वॉट (3/55) की बेहतरीन गेंदबाजी के दम पर स्कॉटलैंड ने ग्रेंज क्रिकेट क्लब मैदान पर खेले गए एकमात्र वनडे मैच में इंग्लैंड को छह रनों से हरा दिया। टॉस हारकर बल्लेबाजी करने उतरी स्कॉटलैंड ने निर्धारित 50 ओवरों में पांच विकेट गंवाकर 371 रन बनाए। इंग्लैंड की टीम इस लक्ष्य हासिल करने से केवल छह रन पीछे रह गई। उसकी पारी 365 रनों पर समाप्त हो गई। स्कॉटलैंड के लिए केलम के अलावा, मैथ्यू क्रॉस (48) और कप्तान केल कोएट्जर (58) ने भी अहम भूमिका निभाई। दोनों ने शतकीय साझेदारी कर टीम को मजबूत शुरुआत दी।